Die wêreld in foto’s – 11 September 2018 | Maroela Media
Die son kom Dinsdag op naby ŉ windkragaanleg naby Frankfurt, Duitsland. (Foto: Michael Probst, AP)
Kinders is Dinsdag in vervoering terwyl hulle na die simfonieorkes van SODRE luister tydens die Musiek + Gesondheid-geleentheid in die pediatriese hospitaal Pereira Rossell in Montevideo, Uruguay. (Foto: Nicolas Celaya, Xinhua)
Angela Merkel, die Duitse kanselier, woon Dinsdag ŉ parlementêre sitting in Berlyn by oor Duitsland se 2019-begroting. (Foto: Markus Schreiber, AP)
Onafhanklikheidsbetogers Dinsdag in aksie tydens die Katalaanse Nasionale Dag in Barcelona. Katalaanse separatiste-owerhede het ŉ beroep gedoen op betogers om die strate van Barcelona Dinsdag in te vaar in hul eis vir onafhanklikheid van Spanje. (Foto: Daniel Cole, AP)
Die Nederlandse vlag wapper op ŉ skip in die Rotterdam-hawe, Nederland, tydens ŉ mediatoer wat die moontlike gevolge van Brexit op die lewering van goedere en die verkrygingsketting uitwys. (Foto: Peter Dejong, AP)